

 

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA STRIZIVOJNA

 OPĆINSKO VIJEĆE

KLASA:363-01/18-01/58

URBROJ:2121/08-01-18-1

Strizivojna 20.12.2018. godine

Na temelju čl. 36. st. 10. Zakona o održivom gospodarenju otpadom (Nar. nov., br. 94/13 i 73/17) i čl. 30 Statuta Općine Strizivojna („Službeni glasnik“ Općine Strizivojna), Općinsko vijeće Općine Strizivojna na svojoj 14. sjednici održanoj 20.12. 2018. godine, donijelo je sljedeću

**O D L U K U**

**o provedbi posebnih mjera sprječavanja odbacivanja otpada**

**Članak 1.**

Ovom Odlukom određuju se posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

**Članak 2.**

Na temelju Izvješća o provedbi mjera gospodarenja otpadom Općine Strizivojna za 2017. godinu i Izvješća o lokacijama, količinama i troškovima za provedbu mjera za uklanjanje otpada koji je nepoznata osoba odbacila u okoliš, utvrđuju se lokacije na kojima će se provoditi posebne mjere sprječavanja odbacivanja otpada: Brežnička

**Članak 3.**

Na lokacijama iz članka 2. provodit će se sljedeće posebne mjere:

- učestala kontrola lokacija putem službe komunalnog redarstva

- postavljanje znakova upozorenja o zabrani odbacivanja otpada

- postavljanje prepreka za sprječavanje prolaska

- putem medija, objava telefonskog broja na koji je moguće prijaviti nepropisno odbacivanje otpada

- izrada i distribucija letaka »zaštita javnih površina« i letaka o načinu zbrinjavanja otpada

- postava videonadzora

**Članak 4.**

Za realizaciju posebnih mjera iz čl. 3. koristit će se sredstva iz Proračuna za 2018. godinu.

**Članak 5.**

Ova Odluka stupa na snagu osmog dana od dana objave u „Službenom glasniku“ Općine Strizivojna

 PREDSJEDNIK OPĆINSKOG VIJEĆA

 Nikola Degmečić v.r.